stanford-oval/wikipedia huggingface dataset:
โรงเรียนสาธิตมหาวิทยาลัยศรีนครินทรวิโรฒ องครักษ์

| โรงเรียนสาธิตมหาวิทยาลัยศรีนครินทรวิโรฒ องครักษ์ |
| --- | --- |

ที่ตั้ง
63 ถนนรังสิต-นครนายก หมู่ที่ 7 ตำบลองครักษ์ อำเภอองครักษ์ จังหวัดนครนายก 26120
ข้อมูล
ชื่ออื่น: สาธิต มศว องครักษ์, สาธิตองครักษ์, อคร., ODS, SatitODS, SWUODS
ประเภท: โรงเรียนสาธิต
คำขวัญ: บาลี: สิกฺขา วิรุฬฺหิ สมฺปตฺตา (การศึกษาคือความเจริญงอกงาม)
สถาปนา: พ.ศ. 2551; 16 ปีที่แล้ว (2551)
หน่วยงานทางการศึกษา: คณะศึกษาศาสตร์ มหาวิทยาลัยศรีนครินทรวิโรฒ กระทรวงการอุดมศึกษา วิทยาศาสตร์ วิจัยและนวัตกรรม
ผู้อำนวยการ: นวทรัพย์ พิชัยสามารถ
สี:    สีเทา–สีม่วง
เพลง: มาร์ชสาธิต มศว องครักษ์
ศิษย์เก่า: สมาคมศิษย์เก่าสาธิต มศว องครักษ์
เว็บไซต์: erdi.swu.ac.th
โรงเรียนสาธิตมหาวิทยาลัยศรีนครินทรวิโรฒ องครักษ์ ตั้งอยู่บนถนนรังสิต-นครนายก ในพื้นที่ตำบลองครักษ์ อำเภอองครักษ์ จังหวัดนครนายก เป็นโรงเรียนสาธิตภายใต้การกำกับดูแลของสถาบันวิจัย พัฒนา และสาธิตการศึกษา มหาวิทยาลัยศรีนครินทรวิโรฒ สังกัดกระทรวงการอุดมศึกษา วิทยาศาสตร์ วิจัยและนวัตกรรม จัดการเรียนการสอนตั้งแต่ระดับชั้นปฐมวัยจนถึงระดับชั้นมัธยมศึกษาตอนปลาย
ประวัติ

สถาบันวิจัย พัฒนา และสาธิตการศึกษาเกิดขึ้นในปี พ.ศ.2551 โดยการดำริของท่านศาสตราจารย์ ดร.วิรุณ ตั้งเจริญ อธิการบดีมหาวิทยาลัยศรีนครินทรวิโรฒในขณะนั้น เพื่อให้เป็นไปตามนโยบายการขยายโอกาสทางการศึกษาสู่ชุมชน อีกทั้งยังเป็นสวัสดิการของบุตรคณาจารย์ พนักงานมหาวิทยาลัยศรีนครินทรวิโรฒ โดยมอบหมายให้ผู้ช่วยศาสตราจารย์นายแพทย์เฉลิมชัย บุญยะลีพรรณ รองอธิการบดีฝ่ายวางแผนและพัฒนาในขณะนั้น เป็นประธานคณะกรรมการในการจัดตั้งโรงเรียนสาธิตมหาวิทยาลัยศรีนครินทรวิโรฒ องครักษ์ ตามโครงการจัดตั้งสถาบันวิจัย พัฒนา และสาธิตการศึกษา
สำหรับการดำเนินการจัดตั้งสถาบันวิจัยพัฒนาและสาธิตการศึกษา มหาวิทยาลัยศรีนครินทรวิโรฒได้ใช้พื้นที่ด้านข้างสนามกีฬามหาวิทยาลัย/ศูนย์กีฬาสิรินธร มหาวิทยาลัยศรีนครินทรวิโรฒ องครักษ์ 
โดยมีประชาชนใกล้เคียงจำนวน 7 ครอบครัว ร่วมบริจาคที่ดินในการก่อสร้างสถาบันฯ
ในระหว่างดำเนินการจัดตั้งสถาบันฯ คณะจัดทำหลักสูตรได้ดำเนินการพัฒนาหลักสูตรสถานศึกษาไปพร้อมกัน โดยได้ศึกษาข้อมูลทางวิชาการ และองค์ความรู้ทางศึกษาศาสตร์ที่เกี่ยวข้องกับการจัดการการศึกษาขั้นพื้นฐาน 
หลักสูตรดังกล่าวมีชื่อว่า “นวัตกรรมแห่งการศึกษา โรงเรียนสาธิตมหาวิทยาลัยศรีนครินทรวิโรฒ องครักษ์” ทั้งนี้ คณะกรรมการดำเนินงานฝ่ายพัฒนาวิชาการและวิจัยได้ทำการศึกษารวบรวมไว้ เพื่อเป็นองค์ความรู้และแนวคิด สำหรับการเป็นต้นแบบการจัดการศึกษา (Education Prototype)
เมื่อผู้ช่วยศาสตราจารย์ นพ.เฉลิมชัย บุญยะลีพรรณ ดำรงตำแหน่งอธิการบดีมหาวิทยาลัยศรีนครินทรวิโรฒ ได้มีมติที่ประชุมสภามหาวิทยาลัยศรีนครินทรวิโรฒ ครั้งที่ 3/2555 ลงวันที่ 30 มีนาคม พ.ศ.2555 เห็นชอบในการจัดตั้งส่วนงานภายในมหาวิทยาลัย โดยใช้ชื่อส่วนงานว่า “สถาบันวิจัย พัฒนา และสาธิตการศึกษา” และ ดำเนินการจัดตั้ง “โรงเรียนสาธิตมหาวิทยาลัยศรีนครินทรวิโรฒ องครักษ์” 
มีผู้ช่วยศาสตราจารย์ว่าที่ร้อยตรี ดร.กิตติคุณ รุ่งเรือง ดำรงตำแหน่งผู้อำนวยการสถาบันวิจัยพัฒนา และสาธิตการศึกษา และผู้อำนวยการโรงเรียนสาธิต มศว องครักษ์ เป็นท่านแรก
สถาบันวิจัย พัฒนา และสาธิตการศึกษา เป็นส่วนงานภายในของมหาวิทยาลัยศรีนครินทรวิโรฒ มีฐานะเทียบเท่ากับคณะหนึ่ง แบ่งโครงสร้างการบริหารงานองค์กรออกเป็น 3 ส่วน ได้แก่ สำนักงานผู้อำนวยการสถาบันวิจัย พัฒนา และสาธิตการศึกษา , ฝ่ายโรงเรียนสาธิต และฝ่ายวิจัยและพัฒนานโยบาย
โรงเรียนเปิดทำการเรียนการสอนมาตั้งแต่ปีการศึกษา 2551 โดยเป็นส่วนขยายของโรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม) เปิดรับนักเรียนที่มีอายุ 5-6 ขวบ เข้าศึกษาในระดับชั้นปฐมวัย ใช้อาคารการศึกษาขั้นพื้นฐาน มหาวิทยาลัยศรีนครินทรวิโรฒ องครักษ์ เป็นอาคารเรียนชั่วคราว และใช้หลักสูตรการศึกษาขั้นพื้นฐานของโรงเรียนสาธิตมหาวิทยาลัยศรีนครินทรวิโรฒ ประสานมิตร(ฝ่ายประถม)
ต่อมาในปีการศึกษา 2554 โรงเรียนสาธิตมหาวิทยาลัยศรีนครินทวิโรฒ องครักษ์ ได้ย้ายสถานที่ทำการเรียนการสอนมาอยู่ที่ตั้งปัจจุบัน  
ในขณะนั้นมีนักเรียนตั้งแต่ระดับชั้นปฐมวัยจนถึงระดับชั้นประถมศึกษาปีที่ 3 รวมทั้งสิ้น 159 คน มีจำนวนอาจารย์จำนวน 24 คน และบุคลากรที่เป็นพนักงานมหาวิทยาลัยสายสนับสนุนวิชาการจำนวน 15 คน
โรงเรียนฯ ตั้งอยู่บนพื้นที่ 206 ไร่ ขนาบข้างไปกับพื้นที่มหาวิทยาลัยศรีนครินทรวิโรฒ องครักษ์ ประกอบไปด้วยพื้นที่ 2 ส่วน ได้แก่ พื้นที่ส่วนด้านหน้า เป็นพื้นที่ของอาคารสำนักงานสถาบันฯ กลุ่มอาคารโรงเรียนสาธิต มศว องครักษ์ (ฝ่ายประถม) และพื้นที่ส่วนด้านหลัง เป็นพื้นที่ของกลุ่มอาคารโรงเรียนสาธิต มศว องครักษ์ (ฝ่ายมัธยม)
วิสัยทัศน์

โรงเรียนสาธิตมหาวิทยาลัยศรีนครินทรวิโรฒ องครักษ์ เป็นองค์กรแห่งการเรียนรู้บนฐานการวิจัยที่มุ่งพัฒนาผู้เรียนเพื่อเตรียมสู่การเป็นพลเมืองโลกที่มีคุณภาพ
บทบาทหน้าที่

พัฒนาโรงเรียนสาธิตมหาวิทยาลัยศรีนครินทรวิโรฒ องครักษ์ ให้เป็นแหล่งทดลอง ทดสอบ ในกระบวนการวิจัยเพื่อพัฒนาองค์ความรู้ และนวัตกรรมทางการศึกษา โดยพัฒนางานประจำไปสู่งานวิจัย (Routine to Research : R2R) มุ่งเน้นการวิจัยสาธารณะทางด้านการศึกษาที่เป็นนวัตกรรม เพื่อส่งผลไปสู่การพัฒนาระบบการศึกษา ตลอดจนสนับสนุนการวิจัยและพัฒนาการเรียนการสอนของคณะศึกษาศาสตร์ คณะร่วมผลิตบัณฑิตทั้งหลักสูตรการศึกษาศาสตร์และบัณฑิตศึกษา
พัฒนาโรงเรียนสาธิตฯ ให้เป็นแหล่งฝึกงาน ฝึกประสบการณ์วิชาชีพครูของนิสิตคณะศึกษาศาสตร์ คณะร่วมผลิตบัณฑิต ทั้งหลักสูตรการศึกษาศาสตร์และบัณฑิตศึกษา
เสริมสร้างวัฒนธรรมการแลกเปลี่ยนเรียนรู้ ประสบการณ์และองค์ความรู้ที่ได้จากการปฏิบัติจริงที่ประสบผลสำเร็จ หรือนวัตกรรมทางการศึกษาที่ได้จากงานวิจัยการประดิษฐ์คิดค้น ให้กับสมาชิกเครือข่ายทั้งภายในและภายนอก รวมทั้งให้บริการวิชาการทางการศึกษาแก่บุคลากรทางการศึกษาของประเทศ เพื่อให้เป็นไปตามยุทธศาสตร์การพัฒนาคุณภาพการศึกษาของประเทศ สู่สังคมแห่งการเรียนรู้ตลอดชีวิตอย่างยั่งยืน
เป็นหน่วยงานในการส่งเสริม สนับสนุนการจัดกิจกรรมการเรียนการสอนระดับการศึกษาขั้นพื้นฐานโดยใช้วิจัยเป็นฐาน
ทำเนียบผู้อำนวยการสถาบันและผู้อำนวยการโรงเรียน

ผู้อำนวยการสถาบันวิจัย พัฒนา และสาธิตการศึกษา
ผู้ช่วยศาสตราจารย์ว่าที่ร้อยตรี ดร.กิตติคุณ รุ่งเรือง
รองศาสตราจารย์ ดร.ศิริยุภา พูลสุวรรณ
อาจารย์ ดร.นวทรัพย์ พิชัยสามารถ
ผู้อำนวยการโรงเรียนสาธิตมหาวิทยาลัยศรีนครินทรวิโรฒ องครักษ์
ผู้ช่วยศาสตราจารย์ว่าที่ร้อยตรี ดร.กิตติคุณ รุ่งเรือง
ผู้ช่วยศาสตราจารย์ ดร.วงเดือน นาราสัจจ์
อาจารย์ ดร.ประสิทธิ์ ตึกขาว
ผู้ช่วยศาสตราจารย์ไตรรัตน์ พิพัฒนโภคผล (รักษาการแทนผู้อำนวยการโรงเรียน)
อาจารย์ ดร.นวทรัพย์ พิชัยสามารถ
การจัดการเรียนการสอน

โรงเรียนสาธิต มศว องครักษ์ มีการจัดการเรียนการสอน 2 หลักสูตร ได้แก่
หลักสูตรปกติ ตั้งแต่ชั้นปฐมวัย ถึงชั้นมัธยมศึกษาปีที่ 6
หลักสูตรทวิภาษา เน้นการเรียนการสอนภาษาอังกฤษเป็นพิเศษ
ในระดับชั้นมัธยมศึกษาตอนปลาย มีแผนการเรียนให้เลือก 2 แผนการเรียนใหญ่ ได้แก่
แผนการเรียนวิทยาศาสตร์ : ประกอบไปด้วย 2 รูปแบบการเรียน
ได้แก่ รูปแบบปกติ มี 2 แขนงการเรียนย่อย ได้แก่ แขนงแพทยศาสตร์ และ แขนงวิศวกรรมศาสตร์ และ รูปแบบภาษาอังกฤษ จะเป็นการเรียนการสอนแขนงแพทยศาสตร์ในรูปแบบภาษาอังกฤษทั้งหมด
แผนการเรียนศิลปศาสตร์ : ประกอบไปด้วยแขนงการเรียนย่อยต่างๆ ได้แก่ แขนงภาษาต่างประเทศ (ภาษาจีน ภาษาฝรั่งเศส ภาษาญี่ปุ่น ภาษาเกาหลี) , แขนงศิลป-คำนวน, แขนงศิลป-ออกแบบ , แขนงศิลป-ดุริยางค์
แหล่งข้อมูลอื่น

เว็บไซต์ทางการ
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย
สำนักงานต่อต้านการก่อการร้ายแห่งสหประชาชาติ

| --- | --- |

ชื่อย่อ: UNOCT
ก่อตั้ง: 15 มิถุนายน พ.ศ. 2560; 7 ปีก่อน (2560-06-15)
ประเภท: สำนักงาน
หัวหน้า: วลาดิมีร์ อิวาโนวิช โวโรนคอฟ รองเลขาธิการฝ่ายต่อต้านการก่อการร้าย
องค์กรปกครอง: สำนักเลขาธิการสหประชาชาติ
เว็บไซต์: www.un.org/counterterrorism
สำนักงานต่อต้านการก่อการร้ายแห่งสหประชาชาติ (อังกฤษ: United Nations Office of Counter-Terrorism: UNOCT) ได้รับการอนุมัติในมติเมื่อวันที่ 15 มิถุนายน พ.ศ. 2560 โดยได้รับความเห็นชอบจากสมัชชาใหญ่แห่งสหประชาชาติซึ่งมีสมาชิก 193 ชาติ การจัดตั้งสำนักงานดังกล่าวยังได้รับการตอบรับจากความคิดริเริ่มของ อังตอนียู กูแตรึช เลขาธิการสหประชาชาติ ที่จะโอนหน้าที่ที่เกี่ยวข้องออกจากทบวงกิจการการเมืองแห่งสหประชาชาติ (DPA) รวมถึงกองกำลังเฉพาะกิจปฏิบัติการต่อต้านการก่อการร้ายและศูนย์ต่อต้านการก่อการร้ายแห่งสหประชาชาติ (UNCCT) ไปยังสำนักงานต่อต้านการก่อการร้ายแห่งสหประชาชาติที่ก่อตั้งขึ้นใหม่
สเตฟาน ดูจาร์ริก โฆษกของเลขาธิการสหประชาชาติ กล่าวว่า เลขาธิการยินดีกับการรับรองมติของสมัชชาใหญ่แห่งสหประชาชาติ "ซึ่งรับรองข้อเสนอของเขาในการจัดตั้งสำนักงานต่อต้านการก่อการร้ายแห่งสหประชาชาติขึ้นใหม่" ดูจาร์ริกกล่าวว่า "เลขาธิการถือว่าการต่อต้านการก่อการร้ายและการป้องกันความรุนแรงสุดโต่งเป็นหนึ่งในลำดับความสำคัญสูงสุดของสหประชาชาติในการแก้ไขภัยคุกคามต่อสันติภาพและความมั่นคงระหว่างประเทศที่เพิ่มมากขึ้น ดังนั้น เขาจึงหวังว่าการปฏิรูปโครงสร้างการต่อต้านการก่อการร้ายของสหประชาชาติครั้งนี้จะช่วยให้สหประชาชาติสามารถดำเนินการในวงกว้างมากขึ้นในการส่งเสริมการป้องกันความขัดแย้ง สันติภาพที่ยั่งยืน และการพัฒนา" เขากล่าวเสริม
โครงสร้าง

วลาดิมีร์ อิวาโนวิช โวโรนคอฟ ได้รับการแต่งตั้งเป็นรองเลขาธิการดูแลสำนักงานต่อต้านการก่อการร้ายแห่งสหประชาชาติเมื่อวันที่ 21 มิถุนายน พ.ศ. 2560
ดูเพิ่ม

การต่อต้านการก่อการร้าย
เลขาธิการสหประชาชาติ
คณะมนตรีความมั่นคงแห่งสหประชาชาติ
สมัชชาใหญ่แห่งสหประชาชาติ
กระทรวงป้องกันความสงบ (ประเทศลาว)

| --- | --- |
ກະຊວງປ້ອງກັນຄວາມສະຫງົບ
ภาพรวมหน่วยงาน
ก่อตั้ง: 5 เมษายน พ.ศ. 2504; 63 ปีก่อน (2504-04-05)
เขตอำนาจ: ประเทศลาว
สำนักงานใหญ่: เวียงจันทน์
บุคลากร: (ไม่ทราบ)
งบประมาณต่อปี: (ไม่ทราบ)
ฝ่ายบริหารหน่วยงาน: พลเอก วิไล หล้าคำฟอง, รัฐมนตรี พลโท กงทอง พงวิจิด, รองรัฐมนตรี
เว็บไซต์: www.laosecurity.gov.la
กระทรวงป้องกันความสงบ (อังกฤษ: Ministry of Public Security, ลาว: ກະຊວງປ້ອງກັນຄວາມສະຫງົບ) เป็นกระทรวงมหาดไทยของประเทศลาว
โครงสร้าง

กระทรวงความมั่นคงสาธารณะประกอบด้วย "สาขาบริการ" หลายแห่ง ซึ่งรวมถึงตำรวจท้องที่ ตำรวจจราจร ตำรวจตรวจคนเข้าเมือง ตำรวจรักษาความปลอดภัย (รวมถึงตำรวจชายแดน) และหน่วยตำรวจติดอาวุธอื่น ๆ รัฐมนตรีคนปัจจุบันคือ พลเอก วิไล หล้าคำฟอง
โครงสร้าง > หน่วยงานระดับกรม

กระทรวงป้องกันความสงบ ประกอบด้วยด้วยงานระดับกรม ดังนี้
ห้องว่าการกระทรวง (ຫ້ອງວ່າການກະຊວງ)
กรมใหญ่การเมือง (ກົມໃຫຍ່ການເມືອງ)
กรมใหญ่สันติบาล (ກົມໃຫຍ່ສັນຕິບານ)
กรมใหญ่ตำรวจ (ກົມໃຫຍ່ຕຳຫຼວດ)
กรมใหญ่พลาธิการ (ກົມໃຫຍ່ພະລາທິການ)
กรมสืบข่าว (ກົມສືບຂ່າວ)
กรมคุ้มครองสำมะโนครัว และ ก่อสร้างรากฐาน (ກົມຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ)
กรมสื่อสาร (ກົມສື່ສານ)
กรมค้นคว้าวิทยาศาสตร์ และ ประวัติศาสตร์ (ກົມຄົ້ນຄວ້າວິທະຍາສາດ ແລະ ປະຫວັດສາດ)
กรมตำรวจคุมขังดัดสร้าง (ກົມຕຳຫຼວດຄຸມຂັງດັດສ້າງ)
กองบัญชาการป้องกันศูนย์กลาง (ກອງບັນຊາການປ້ອງກັນສູນກາງ)
กองบัญชาการป้องกันที่ตั้ง (ກອງບັນຊາການປ້ອງກັນທີ່ຕັ້ງ)
กองบัญชาการป้องกันเคลื่อนที่ (ກອງບັນຊາການປ້ອງກັນເຄື່ອນທີ່)
วิทยาคารการเมืองป้องกันความสงบแห่งชาติ (ວິທະຍາຄານການເມືອງປ້ອງກັນຄວາມສະຫງົບແຫ່ງຊາດ)
วิทยาคารสันติบาลประชาชน (ວິທະຍາຄານສັນຕິບານປະຊາຊົນ)
วิทยาคารตำรวจประชาชน (ວິທະຍາຄານຕຳຫຼວດປະຊາຊົນ)
ประเทศลาวจะเรียกเจ้าหน้าที่ตำรวจว่า "เจ้าหน้าที่ป้องกันความสงบ" มีหน้าที่ในการดูแลความสงบเรียบร้อยภายในประเทศ
รายชื่อรัฐมนตรีกระทรวงป้องกันความสงบ

ชมชื่น คำพิทูน 2504-2521 (ຊົມຊື່ນ ຄຳພິທູນ)
ไมจันตาน แสงมณี 2521-2523 (ໄມຈັນຕານ ແສງມະນີ)
พลเอก สีสะหวาด แก้วบุญพัน  2523-2528 (ພົອ ສີສະຫວາດ ແກ້ວບຸນພັນ)
พลตรี อาซาง ลาวลี 2528-2545 (ພົຕ ອາຊາງ ລາວລີ)
พลตรี สุดใจ ทำมะสิด 2545-2548 (ພົຕ ສຸດໃຈ ທຳມະສິດ)
ดร. ทองบัน แสงอาพอน 2548-2557 (ດຣ ທອງບັນ ແສງອາພອນ)
พลตรี สมแก้ว สีลาวง 2558-2561 (ພົຕ ສົມແກ້ວ ສີລາວົງ)
พลเอก วิไล หล้าคำฟอง 2561-ปัจจุบัน (ພົອ ວິໄລ ຫຼ້າຄຳຟອງ)
คณะรัฐมนตรีชุดปัจจุบัน
พลเอก วิไล หล้าคำฟอง รัฐมนตรี (ພົອ ວິໄລ ຫຼ້າຄຳຟອງ)
พลโท กงทอง พงวิจิด รองรัฐมนตรี(ພົທ ກົງທອງພົງວິຈິດ)
พลโท คำกิ่ง ผุยหล้ามะนีวง รองรัฐมนตรี(ພົທ ຄຳກິ່ງ ຜຸຍຫຼ້າມະນີວົງ)
พลตรี สมวัน สายล้องพา รองรัฐมนตรี(ພົຕ ສົມວັນ ສາຍລ້ອງພາ)
ความร่วมมือระหว่างประเทศ

เพื่อเพิ่มขีดความสามารถในการแก้ไขปัญหาต่าง ๆ เช่น การค้ายาเสพติดที่ผิดกฎหมายและการค้ามนุษย์ กระทรวงป้องกันความสงบได้ประสานความสัมพันธ์ในการทำงานกับหน่วยงานรัฐบาลต่างประเทศและองค์กรระหว่างประเทศจำนวนหนึ่ง รวมถึงสำนักงานว่าด้วยยาเสพติดและอาชญากรรมแห่งสหประชาชาติ (UNODC) และกองทุนเพื่อเด็กแห่งสหประชาชาติ (UNICEF)
ดูเพิ่ม

อาชญากรรมในประเทศลาว
กองอำนวยการประสานงานแห่งชาติ (DNC)
สงครามกลางเมืองลาว
กองทัพประชาชนลาว
กรมตำรวจลาว (พระราชอาณาจักรลาว)
ชุมชน

ชุมชนชนบทในจังหวัดนครพนม ประเทศไทย
กิจกรรมรำลึกเหตุการณ์และเกย์ไพรด์ของชุมชนผู้มีความหลากหลายทางเพศ
ชุมชน​ (อังกฤษ: community) เป็นหน่วยทางสังคม (กลุ่มของสิ่งมีชีวิต) ซึ่งมีสิ่งร่วม (commonality) เช่น แบบแผนสังคม, ศาสนา, ค่านิยม, ประเพณี หรืออัตลักษณ์เป็นจุดร่วมกัน ชุมชนอาจมีสำนึกร่วมแห่งสถานที่อันตั้งอยู่ภายในบริเวณทางภูมิศาสตร์บริเวณหนึ่ง (เช่น ประเทศ หมู่บ้าน เมือง ย่าน) หรือในพื้นที่เสมือนผ่านแพลตฟอร์มในการติดต่อสื่อสาร ความสัมพันธ์ อันยั่งยืนซึ่งได้ขยายออกนอกความสัมพันธ์ทางเครือญาตินั้นสามารถเกิดสำนึกของชุมชน, อัตลักษณ์, การปฏิบัติ และหน้าที่ในองค์กรทางสังคม เช่น ครอบครัว บ้าน ที่ทำงาน รัฐบาล สังคม หรือมนุษยชาติทั้งปวง ชุมชนนั้นยังอาจหมายถึงกลุ่มขนาดใหญ่ เช่น ชุมชนรัฐ, ชุมชนระหว่างประเทศ, and ชุมชนเสมือน
ภาษาอังกฤษของคำว่าชุมชนคือ "community" นั้นมาจากภาษาฝรั่งเศสเก่าคำว่า comuneté (ตรงกับภาษาฝรั่งเศสปัจจุบัน "Communauté") ซึ่งมาจากภาษาละติน communitas "ชุมชน", "จิตวิญญาณสาธารณะ" (จากภาษาละติน communis, "common")
การโจมตีโดยปฏิเสธการให้บริการ

ในวิชาการคอมพิวเตอร์ การโจมตีโดยปฏิเสธการให้บริการ (อังกฤษ: denial-of-service (DoS) attack) เป็นความพยายามทำให้เครื่องหรือทรัพยากรเครือข่ายสำหรับผู้ใช้เป้าหมายใช้บริการไม่ได้ เช่น ขัดขวางหรือชะลอบริการของแม่ข่ายที่เชื่อมโยงกับอินเทอร์เน็ตอย่างชั่วคราวหรือถาวร ส่วน การโจมตีโดยปฏิเสธการให้บริการแบบกระจาย (อังกฤษ: distributed denial-of-service (DDoS) attack) คือการโจมตีดังกล่าวซึ่งแหล่งต้นทางเป็นเลขที่อยู่ไอพีมากกว่าหนึ่งหมายเลข และมักจะเป็นพันหมายเลข
อาชญากรผู้โจมตีมักมุ่งเป้าไปยังเว็บไซต์หรือบริการซึ่งตั้งอยู่ในเว็บเซิร์ฟเวอร์ที่มีการเข้าชมสูงอย่างเช่น ธนาคาร เกตเวย์ชำระบัตรเครดิต โดยมีแรงจูงใจเบื้องหลังเป็นการแก้แค้น การแบล็กเมล หรือการเคลื่อนไหวทางการเมือง เป็นต้น, และสิ่งนี้คือจุดเริ่มต้นของ Hacker ที่พยายามทำให้เซิร์ฟเวอร์นั้นไม่สามารถให้บริการกับผู้ใช้งานได้
อาการ

United States Computer Emergency Readiness Team (US-TERM) ได้นิยามอาการที่ถูกโจมตีโดยปฏิเสธการให้บริการไว้ดังนี้
ประสิทธิภาพเครือข่ายช้าผิดปกติ (เช่นการเปิดไฟล์หรือการเข้าถึงเว็บไซต์)
เว็บไซต์เฉพาะแห่งไม่สามารถให้บริการได้
ไม่สามารถเข้าถึงเว็บไซต์ใด ๆ ได้เลย
ได้รับอีเมลสแปมในอัตราเพิ่มขึ้นมากกว่าปกติ (การโจมตีชนิดนี้เรียกว่าอีเมลบอมบ์)
การเชื่อมต่ออินเทอร์เน็ตแบบมีสายหรือไร้สายขาดหาย
ไม่สามารถเข้าถึงเว็บหรือบริการบนอินเทอร์เน็ตใด ๆ เป็นเวลานาน
การโจมตีโดยปฏิเสธการให้บริการอาจทำให้เกิดปัญหาบนอุปกรณ์เครือข่ายแวดล้อม นอกเหนือไปจากคอมพิวเตอร์ที่กำลังถูกโจมตี ตัวอย่างเช่น แบนด์วิดท์ของเราเตอร์ที่ตั้งอยู่ระหว่างอินเทอร์เน็ตกับแลน อาจถูกใช้ไปหมดกับการโจมตี ทำให้ไม่เพียงแค่เกิดปัญหาบนคอมพิวเตอร์เป้าหมายเท่านั้น แต่ยังส่งผลกระทบทั้งเครือข่ายและคอมพิวเตอร์เครื่องอื่นบนแลนด้วย
ถ้าการโจมตีขยายวงกว้างในสเกลที่ใหญ่เพียงพอ อุปกรณ์เครือข่ายที่บอบบางหรือตั้งค่าไม่ถูกต้องก็อาจส่งผลกระทบต่อการเชื่อมต่ออินเทอร์เน็ตทั้งภูมิภาคได้ โดยไม่ต้องมีความรู้หรือความตั้งใจของผู้โจมตี
หนังสืออ่านเพิ่ม

Ethan Zuckerman, Hal Roberts, Ryan McGrady, Jillian York, John Palfrey (December 2011). "Distributed Denial of Service Attacks Against Independent Media and Human Rights Sites" (PDF). The Berkman Center for Internet & Society at Harvard University. เก็บ (PDF)จากแหล่งเดิมเมื่อ 2011-03-02. สืบค้นเมื่อ 2011-03-02.{{cite web}}:  CS1 maint: multiple names: authors list (ลิงก์)
"DDOS Public Media Reports". Harvard. เก็บจากแหล่งเดิมเมื่อ 2011-03-02. สืบค้นเมื่อ 2015-10-04.
Christian Rossow (22 Feb 2014). "Amplification Hell: Revisiting Network Protocols for DDoS Abuse". Internet Society. คลังข้อมูลเก่าเก็บจากแหล่งเดิมเมื่อ 2015-02-21. สืบค้นเมื่อ 2015-01-13.
แหล่งข้อมูลอื่น

http://www.scmagazineuk.com/video-games-company-hit-by-38-day-ddos-attack/article/367329/* เก็บถาวร 2014-08-22 ที่ เวย์แบ็กแมชชีน RFC 4732 Internet Denial-of-Service Considerations
W3C The World Wide Web Security FAQ
cert.org CERT's Guide to DoS attacks. (historic document)
ATLAS Summary Report – Real-time global report of DDoS attacks.
Report: Distributed Denial of Service Attacks Against Independent Media and Human Rights Sites Berkman Center for Internet and Society Report on DDoS
↑  McDowell, Mindi (November 4, 2009). "Cyber Security Tip ST04-015 - Understanding Denial-of-Service Attacks". United States Computer Emergency Readiness Team. เก็บจากแหล่งเดิมเมื่อ 2013-11-04. สืบค้นเมื่อ December 11, 2013.
↑  
แม่แบบ:Cite doi/10.4236.2Fjis.2010.12010 (PDF)
สังฆราช

สำหรับสังฆราชในความหมายอื่น ๆ ดูที่ พระสังฆราช (แก้ความกำกวม)
สังฆราช คือพระมหาเถระผู้เป็นใหญ่สูงสุดในสังฆมณฑล ในแต่ละประเทศ เช่น ประเทศไทย ประเทศพม่า ประเทศกัมพูชา มักมีพระสังฆราชเป็นของตน พระสังฆราชอาจเป็นประมุขเฉพาะคณะสงฆ์นิกายหนึ่งหรือเป็นประมุขคณะสงฆ์ทั้งปวงทุกนิกายในประเทศนั้น (ซึ่งเรียกว่าสกลมหาสังฆปริณายก) คำว่า สังฆราช เป็นคำสมาสจากคำว่า สงฺฆ (พระสงฆ์) + ราช (พระราชา) ซึ่งแปลว่า พระราชาแห่งคณะสงฆ์
ประเทศไทย

บทความหลัก: สมเด็จพระสังฆราช สกลมหาสังฆปริณายก
พระสังฆราชของประเทศไทยเรียกว่า สมเด็จพระสังฆราช และมีตำแหน่งเป็นสกลมหาสังฆปริณายก เพราะทรงเป็นประมุขปกครองบัญชาการคณะสงฆ์ทุกนิกายในประเทศไทย และมีพระอิสริยยศเสมอด้วยพระองค์เจ้าต่างกรม พระราชบัญญัติคณะสงฆ์ (ฉบับที่ 3) พ.ศ. 2560 ฉบับปัจจุบันให้พระมหากษัตริย์ไทยเป็นผู้สถาปนาสมเด็จพระราชาคณะขึ้นเป็นสมเด็จพระสังฆราช
สมเด็จพระสังฆราชไทยพระองค์ปัจจุบันคือ สมเด็จพระอริยวงศาคตญาณ (อัมพร อมฺพโร) ซึ่งดำรงตำแหน่งมาตั้งแต่วันที่ 12 กุมภาพันธ์ พ.ศ. 2560
ประเทศกัมพูชา

บทความหลัก: สมเด็จพระสังฆราชกัมพูชา
ช่วง พ.ศ. 2398-2524 ประเทศกัมพูชามีสมเด็จพระสังฆราช 2 พระองค์ คือฝ่ายมหานิกายและฝ่ายธรรมยุติกนิกาย ในปี พ.ศ. 2524 ได้มีการรวมคณะสงฆ์ทั้งสองนิกายเป็นหนึ่งเดียว โดยมีสมเด็จพระมหาสุเมธาธิบดี (เทพ วงศ์) เป็นประมุข ต่อมาในปี พ.ศ. 2534 พระบาทสมเด็จพระนโรดม สีหนุ ทรงสถาปนาบัวร์ กรี เป็นสมเด็จพระอภิสิรีสุคนธามหาสังฆราชาธิบดี สมเด็จพระมหาสังฆราชในคณะธรรมยุติกนิกาย ทำให้คณะสงฆ์กัมพูชาแบ่งการปกครองเป็นสองนิกายอีกครั้ง โดยสมเด็จพระมหาสุเมธาธิบดี (เทพ วงศ์) เป็นประมุขเฉพาะฝ่ายมหานิกาย และในปี พ.ศ. 2549 สมเด็จพระมหาสุเมธาธิบดี (เทพ วงศ์) ได้เลื่อนสมณศักดิ์เป็นสมเด็จพระอัครมหาสังฆราชาธิบดี และสมเด็จนนท์ แงด ได้รับสถาปนาเป็นสมเด็จพระมหาสุเมธาธิบดี สมเด็จพระสังฆนายกฝ่ายมหานิกายสืบแทนมาจนปัจจุบัน ในปัจจุบันประเทศกัมพูชาจึงมีสมเด็จพระมหาสังฆราช 2 พระองค์
พระองค์เจ้าทับทิม

ระวังสับสนกับ พระเจ้าบรมวงศ์เธอ กรมหมื่นอินทรพิพิธ มีพระนามเดิมว่า พระองค์เจ้าทับทิม
| พระองค์เจ้าทับทิม |
| --- | --- |
พระอัครมเหสี
พระสวามี: สมเด็จพระที่นั่งท้ายสระ
ราชวงศ์: บ้านพลูหลวง
พระบิดา: สมเด็จพระเจ้าสุริเยนทราธิบดี
พระมารดา: พระสนมไม่ปรากฏนาม
ศาสนา: พุทธ
พระองค์เจ้าทับทิม, เจ้าติ่ง หรือออกพระนามว่า เจ้าครอกจันทบูร เป็นพระราชธิดาในสมเด็จพระเจ้าสุริเยนทราธิบดี และเป็นพระอัครมเหสีในสมเด็จพระที่นั่งท้ายสระ ซึ่งเป็นพระเชษฐาต่างพระมารดา พระองค์เจ้าทับทิมมีพระชนม์ชีพยาวนานจนถึงการเสียกรุงศรีอยุธยาครั้งที่สอง พระองค์เสด็จลี้ภัยไปเมืองจันทบุรี และได้รับการอนุเคราะห์จากสมเด็จพระเจ้ากรุงธนบุรีและประทับอยู่ในราชสำนักธนบุรี
พระประวัติ

พระองค์เจ้าทับทิม เป็นพระราชธิดาพระองค์เล็กจากทั้งหมดห้าพระองค์ในสมเด็จพระเจ้าสุริเยนทราธิบดี ประสูติแต่พระสนมไม่ปรากฏพระนาม ทั้งนี้พระมารดาของพระองค์เป็นเครือญาติของพระยาจันทบุรี
ต่อมาพระองค์เจ้าทับทิมได้ถวายตัวแก่สมเด็จพระที่นั่งท้ายสระ ซึ่งเป็นพระเชษฐาต่างพระมารดา เมื่อครั้งยังดำรงพระอิสริยยศเป็นกรมพระราชวังบวรสถานมงคล ในตำแหน่งพระอัครมเหสี แต่ไม่ปรากฏพระนามพระราชโอรส-ธิดาด้วยกัน
ในช่วงการเสียกรุงศรีอยุธยาครั้งที่สอง พระองค์เจ้าทับทิมพาพวกข้าไทอพยพลี้ภัยสงครามไปเมืองจันทบุรี เมื่อสมเด็จพระเจ้ากรุงธนบุรีไปตีเมืองจันทบุรีก็ทรงพบพระองค์เจ้าทับทิม แล้วทรงรับมาไว้ในพระอุปการะ ดังปรากฏใน พระราชพงศาวดารฉบับพระราชหัตถเลขา ความว่า
"...ในเขตแดนแว่นแคว้นสยามประเทศ เหตุว่าหาเจ้าแผ่นดินจะปกครองบมิได้ เหมือนดุจสัตถันดรกัล์ปและทุพภิกขันดรกัล์ป และพระราชวงศานุวงศ์ ซึ่งเหลืออยู่พม่ามิได้เอาไปนั้น ตกอยู่ ณ ค่ายโพธิ์สามต้นก็มีบ้าง ที่หนีไปเมืองอื่นนั้นก็มีบ้าง และเจ้าฟ้าสุริยา 1 เจ้าฟ้าพินทวดี 1 เจ้าฟ้าจันทวดี 1 พระองค์เจ้าฟักทอง 1 ทั้ง 4 พระองค์นี้ เป็นราชบุตรีพระพุทธเจ้าหลวงในพระบรมโกศ และเจ้ามิตรบุตรีกรมพระราชวัง 1 หม่อมเจ้ากระจาดบุตรีกรมหมื่นจิตรสุนทร 1 หม่อมเจ้ามณีบุตรีกรมหมื่นเสพภักดี 1 หม่อมเจ้าฉิมบุตรีเจ้าฟ้าจีด 1 เจ้าทั้งนี้ตกอยู่กับพระนายกอง ณ ค่ายโพธิ์สามต้น อนึ่งพระองค์เจ้าทับทิมบุตรีสมเด็จพระอัยกานั้น พวกข้าไทพาหนีออกไป ณ เมืองจันทบูร เจ้าตากก็สงเคราะห์รับเลี้ยงดูไว้..."
ภายหลังสมเด็จพระเจ้ากรุงธนบุรียกทัพตีค่ายโพธิ์สามต้นแตก อันเป็นที่สิ้นสุดสงครามกู้กรุงศรีอยุธยา พระองค์ก็ทรงอุปการะเจ้าหญิงอยุธยามาไว้ในราชสำนักธนบุรี และมีรับสั่งให้จัดที่ประทับแก่เจ้านายตามสมควร ดังปรากฏใน พระราชพงศาวดารฉบับพระราชหัตถเลขา ความว่า
"...อนึ่ง ซึ่งพระขัตติยวงศ์ครั้งกรุงเก่านั้น บรรดาเจ้าหญิงทรงพระกรุณาโปรดเลี้ยงไว้ในพระราชวัง และเจ้าฟ้าสุริยา เจ้าฟ้าจันทวดี สองพระองค์นั้นดับสูญสิ้นพระชนม์ ยังอยู่แต่เจ้าฟ้าพินทวดี พระองค์เจ้าฟักทอง พระองค์เจ้าทับทิม ซึ่งเรียกว่าเจ้าครอกจันทบูรนั้น และเจ้ามิตร บุตรีกรมพระราชวัง โปรดให้ชื่อ เจ้าประทุม หม่อมเจ้ากระจาด บุตรีกรมหมื่นจิตรสุนทร โปรดให้ชื่อ เจ้าบุปผา กับหม่อมเจ้าอุบล บุตรีกรมหมื่นเทพพิพิธ หม่อมเจ้าฉิม บุตรีเจ้าฟ้าจีด ทั้งสี่องค์นี้ทรงพระกรุณาเลี้ยงเป็นห้าม..."
พระองค์เจ้าทับทิมสิ้นพระชนม์ลงเมื่อใด ไม่ปรากฏหลักฐาน
การเสียชีวิตของไมเคิล แจ็กสัน

| --- | --- |
ดาวของไมเคิล แจ็กสันบนฮอลลีวูดวอล์กออฟเฟม ซึ่งล้อมรอบไปด้วยดอกไม้ที่แฟนเพลงใช้แสดงความไว้อาลัย
วันที่: 25 มิถุนายน 2009; 15 ปีก่อน (2009-06-25)
เวลา: 14.26 น. (เวลาออมแสงแปซิฟิก)
ที่ตั้ง: เวสต์วูด นครลอสแอนเจลิส รัฐแคลิฟอร์เนีย สหรัฐ
ประเภท: การใช้ยาเกินขนาด
เสียชีวิต: ไมเคิล แจ็กสัน
พิพากษาลงโทษ: คอนราด เมอเรย์
พิจารณาคดี: People v. Murray
พิพากษาลงโทษ: มีความผิด
จำนวนถูกพิพากษาลงโทษ: ทำให้ผู้อื่นถึงแก่ความตายโดยประมาท
โทษ: จำคุก 4 ปี (ปล่อยตัวโดยมีการคุมประพฤติหลังจากนั้น 1 ปี 11 เดือน)
เมื่อวันที่ 25 มิถุนายน ค.ศ. 2009 ไมเคิล แจ็กสัน เสียชีวิตจากภาวะหัวใจวายเฉียบพลัน มีสาเหตุจากยานอนหลับโปรโพฟอล ณ บ้านพักของเขา นอร์ธคาโรลวูดไดรฟ์ ย่านโฮล์มบีฮิลส์ ในนครลอสแอนเจลิส แพทย์ประจำตัวของเขา คอนราด เมอเรย์ กล่าวว่า เขาพบแจ็กสันอยู่ในห้องโดยเขาหยุดหายใจและชีพจรเต้นอ่อนมาก จึงทำการนวดหัวใจผายปอดกู้ชีพเพื่อช่วยเหลือแต่ไม่เป็นผล หลังจากนั้นสายด่วนแจ้งเหตุฉุกเฉิน 911 ได้รับการติดต่อเมื่อเวลา 12:21 น. แจ็กสันได้รับการรปฐมพยาบาลโดยแพทย์ในที่เกิดเหตุ และถูกนำตัวส่งศูนย์การแพทย์โรนัลด์ เรแกน มหาวิทยาลัยแคลิฟอร์เนีย ลอสแอนเจลิส ซึ่งได้ประกาศว่าเขาเสียชีวิตในเวลาต่อมา วันที่ 28 สิงหาคม พนักงานสอบสวนแห่งลอสแอนเจลิสได้ระบุว่าการเสียชีวิตของเขามาจากการถูกฆาตกรรมโดยช่วงเวลาไม่นานก่อนหน้านั้น มีรายงานว่าแจ็กสันได้รับยากลุ่มโปรโพฟอล ได้แก่ ลอราเซแพมและมิดาโซแลมในปีค.ศ. 2011 แพทย์ประจำตัวของเขาถูกพิพากษาว่ามีความผิดและได้รับโทษจำคุกเป็นเวลา 2 ปี ในข้อหาฆ่าคนตายโดยไม่เจตนา
การเสียชีวิตของไมเคิล แจ็กสันสร้างความตกตะลึงและเรียกปฏิกิริยาจากคนทั่วทุกมุมโลก ก่อให้เกิดประวัติการณ์ของการจราจรทางอินเทอร์เน็ตอย่างไม่เคยมีมาก่อน ยอดจำหน่ายเพลงของเขาและวงเดอะแจ็กสันไฟฟ์เพิ่มขึ้นอย่างรวดเร็ว เป็นปรากฏการณ์ที่สื่อสิ่งพิมพ์และอิเล็กทรอนิกส์ทั่วโลกต่างพุ่งขึ้นสูงที่สุดในรอบทศวรรษโดยก่อนหน้านี้ แจ็กสันมีความตั้งใจที่จะดำเนินการแสดงคอนเสิร์ตคัมแบ็กของเขาให้กับผู้ชมหนึ่งล้านคน ที่กรุงลอนดอน O2 Arena ตั้งแต่เดือนกรกฎาคม ค.ศ. 2009 จนถึงเดือนมีนาคม ค.ศ. 2010 งานพิธีไว้อาลัยได้จัดขึ้นเมื่อวันที่ 7 กรกฎาคม ค.ศ. 2009 ที่สเตเปิลส์ เซ็นเตอร์ ในลอสแอนเจลิส ซึ่งเป็นสถานที่ใช้ฝึกซ้อมสำหรับการแสดงคอนเสิร์ตในคืนวันก่อนที่เขาจะเสียชีวิต พิธีไว้อาลัยนี้ได้รับการถ่ายทอดสดออกอากาศไปทั่วโลกโดยมีผู้ชมมากกว่าพันล้านคนในปีค.ศ. 2010 บริษัทโซนี่มิวสิกเอ็นเตอร์เทนเมนต์ ได้ตกลงทำสัญญากับกองทุนจัดการมรดกเป็นจำนวน 250 ล้านดอลลาร์สหรัฐ เพื่อสิทธิในการจัดจำหน่ายผลงานหลังเสียชีวิตของเขาจนถึงปีค.ศ. 2017 รวมถึงการปล่อยอัลบั้มตลอดทศวรรษ นับเป็นสัญญาที่มีมูลค่าสูงสุดที่เคยมีมาในประวัติศาสตร์อุตสาหกรรมดนตรี การเสียชีวิตของไมเคิล แจ็กสัน จัดอยู่ในอันดับ 1 ของรายการ VH1/VH1 Classic's ในหัวข้อ "100 เหตุการณ์ที่ช็อคที่สุดในโลกดนตรี"